# Súhrnná správa o činnosti RŠ pri ZŠ s MŠ pri ZZ v Dolnom Smokovci

RŠ pôsobí od **ustanovujúceho zasadnutia 11.3.2020**, kde zvolení a delegovaní členovia v tajnom hlasovaní volili predsedu. Voľby organizačne zabezpečila pani riaditeľka školy PaedDr. Mária Veselovská. Voľby prebehli tajným hlasovaním, zúčastnilo 8 členov rady školy, neprítomní boli 3 členovia. Odovzdaných bolo 8 volebných lístkov, z toho 8 platných. Na základe vyhodnotenia výsledkov sa predsedníčkou RŠ stala Mgr. Radana Gašperová s počtom hlasov 8.

**18.6.2020 na prvom zasadnutí** bol schválený **Štatút RŠ** a prerokovaný Plán činnosti RŠ na rok 2020. naplánované boli dve stretnutia – tie sa aj uskutočnili. Zároveň bol predložený: Návrh na organizáciu školského roku 2020/2021 a Rozpočet školy na rok 2020.

**Po prvom rokovaní 22.6.2020 bola prvá zmena v zložení RŠ. Bola odvolaná Bc. Mária Batiková a delegovaná bola Bc. Natália Procházková**

**Druhé rokovanie RŠ 19.10.2020.** Vzhľadom na zhoršujúci sa epidemiologický stav v SR predsedníčka RŠ Mgr. Radana Gašperová zvolila formu zasadnutia RŠ elektronickým spôsobom – s možnosťou hlasovania per rollam v zmysle Štatútu RŠ. Na základe uvedeného boli členom RŠ dňa 14. októbra 2020 zaslané emailom nasledovné dokumenty: „Správa o výchovno-vzdelávacej činnosti jej výsledkoch a podmienkach za školský rok 2019/2020“.  „Plán práce RŠ na rok 2021. Termín na vyjadrenie a hlasovanie bol tri kalendárne dni za týchto podmienok:

* hlasovalo sa identifikovane (meno, priezvisko) v stanovenom termíne,
* hlasovanie per rollam je platné, ak sa na ňom zúčastní nadpolovičná väčšina členov RŠ,
* predkladaný návrh je prijatý za podmienok, ak za jeho prijatie hlasuje nadpolovičná väčšina členov RŠ,
* ak sa člen RŠ nevyjadrí v stanovenom termíne, považuje sa jeho hlas za neplatný.

Výsledok hlasovania: Hlasovanie per rollam bolo platné, vyjadrila sa nadpolovičná väčšina členov RŠ, z celkového počtu 11 členov RŠ sa vyjadrilo **9 členov súhlasne, 2 sa nevyjadrili**

**Tretie zasadnutie 16.6.2021** sa konalo vzhľadom na pozastavenie služobných ciest delegovaných členov RŠ za Okresného úradu Prešov opätovne zvolila formou hlasovania per rollam v zmysle Štatútu RŠ. Na základe uvedeného boli členom RŠ dňa 16. júna 2021 zaslané emailom nasledovné dokumenty: Informácia o činnosti rady školy v roku 2020, Štatút, kde na podnet člena RŠ - Ing. Baláža a Mgr. Šabekovej sa aktualizuje text štatútu, v zmysle zmien v niektorých vyhláškach ministerstva v čl. 8. - Povinnosti predsedu rady školy a v čl. 3 a) a b) o výberovom konaní.

Organizácia školského roku 2021/2022;

Rozpočet na rok 2021

Výsledok hlasovania:

Hlasovanie per rollam bolo platné, vyjadrila sa nadpolovičná väčšina členov RŠ,

z celkového počtu 11 členov RŠ sa súhlasne vyjadrilo **9 členov, 2 sa nevyjadrili**.

**2.7.2021 nastali zmeny v zložení delegovaných členov RŠ (kompletná výmena členov delegovaných za zriaďovateľa)**

**Štvrté zasadnutie** 26.10.2021 - Nakoľko boli delegovaní všetci šiesti členovia do RŠ za zriaďovateľa, predsedníčka RŠ ich oboznámila s doterajšou činnosťou RŠ. Pani riaditeľka školy PaedDr. Mária Veselovská predstavila formou prezentácie históriu a činnosť ZŠ s MŠ pri ZZ. Uvedená prezentácia bola zároveň venovaná 101. výročiu založenia školy. Ďalej bola prerokovaná Správa o výchovno-vzdelávacej činnosti, jej výsledkoch a podmienkach školy za školský rok 2020/2021 a bol schválený Plán práce RŠ na rok 2022

**Piate zasadnutie** – Vzhľadom na pracovné a časové zaneprázdnenie delegovaných členov RŠ za Regionálny úrad školskej správy v Prešove predsedníčka RŠ Mgr. Radana Gašperová zvolila formu rokovania piateho zasadnutia RŠ per rollam.  Na základe uvedeného boli členom RŠ dňa 14. júna 2022 zaslané emailom nasledovné dokumenty: Informácia o činnosti rady školy v roku 2021, Rozpočet na rok 2022 a čerpanie rozpočtu, Organizácia školského roku 2022/2023 Hlasovanie per rollam bolo platné: vyjadrila sa nadpolovičná väčšina členov RŠ, z celkového počtu 11 členov RŠ sa **vyjadrilo 8 členov, 3 sa nevyjadrili**

**Šieste zasadnutie sa konalo 12.10.2022** Vzhľadom na pracovné a časové zaneprázdnenie delegovaných členov RŠ za Regionálny úrad školskej správy v Prešove predsedníčka RŠ Mgr. Radana Gašperová zvolila opäť formu rokovania šiesteho zasadnutia RŠ per rollam.  Na základe uvedeného boli členom RŠ dňa 12. októbra 2022 zaslané e-mailom nasledovné dokumenty: Správa o výchovno-vzdelávacej činnosti, jej výsledkoch a podmienkach školy za školský rok 2021/2022; Návrh koncepcie rozvoja ZŠ s MŠ pri ZZ a Plán práce RŠ na rok 2023. Hlasovanie per rollam bolo platné: vyjadrila sa nadpolovičná väčšina členov RŠ, z celkového počtu 11 členov RŠ sa súhlasne vyjadrilo **7 členov, 4 sa nevyjadrili**

**Siedme zasadnutie RŠ bolo 09.05.2019 opätovné** vzhľadom na pracovné a časové zaneprázdnenie delegovaných členov RŠ za Regionálny úrad školskej správy v Prešove predsedníčka RŠ Mgr. Radana Gašperová zvolila formu rokovania siedmeho zasadnutia RŠ per rollam.  Na základe uvedeného boli členom RŠ dňa 12. júna 2023 zaslané emailom nasledovné dokumenty**:** Informácia o činnosti rady školy v roku; Organizácia školského roku 2023/2024; Rozpočet na rok 2023 a čerpanie rozpočtu. Hlasovanie per rollam bolo platné: vyjadrila sa nadpolovičná väčšina členov RŠ z celkového počtu 11 členov RŠ sa **vyjadrilo súhlasne 6 členov, 5 sa nevyjadrili**

**23.06.2023 Došlo ku ďalšiemu odvolaniu a delegovaniu členov** **RŠ.** Odvolaní boli 3 členovia a delegovaní 4 členovia, čím nastala neobvyklá situácia, že RŠ má 12 členov: 7 delegovaných za zriaďovateľa a 5 členov našej školy. Do dnešného dňa napriek okamžitému upozorneniu na chybu zo strany zriaďovateľa sa náprava neudiala. Teda 8. zasadnutie RŠ bude mať 12 členov.

**Posledné ôsme zasadnutie rady školy sa uskutočnilo 12.10.2023**. Pôsobnosť RŠ však trvá ešte do 8.3.2020. Na tomto zasadnutí predložila predsedníčka RŠ Súhrnnú správu o činnosti RŠ a následne pani riaditeľka predložila na prerokovanie Správu o výchovno – vzdelávacej činnosti a Plán profesijného rozvoja a kariérneho postupu pedagogických zamestnancov.

Všetky zápisnice a dokumenty prerokované v RŠ sú archivované a zároveň sú k dispozícii na webovom sídle školy skolazz.edupage.org

Predsedníčka RŠ Mgr. Radana Gašperová poďakovala členom aj pani riaditeľke za bezproblémový priebeh všetkých zasadnutí.

Dolný Smokovec 12.10.2023